Produse și servicii furnizate în 2010 (2009)

1. Monitorizarea granturilor atribuite în 2005, 2006, 2007, 2008 și 2009 în cadrul Programului de sănătate publică (PSP) 2003-2008, negocieri finalizate cu succes pentru granturi din cadrul cererii de propuneri 2009 (inclusiv proiecte, conferințe, granturi operaționale, acțiuni comune) și gestionarea cererii de propuneri 2010. Granturi și contracte finalizate atribuite în cadrul cererilor de propuneri și al cererilor de ofertă 2008 cuprinse în Programul de protecție a consumatorilor (PPC) 2007-2013 și contracte monitorizate atribuite în cadrul cererilor de ofertă 2007, 2008 și 2009 cuprinse în inițiativa Better Training for Safer Food (BTSF – O mai bună formare pentru produse alimentare mai sigure). 2.1. Programul de activitate al PSP — Punerea în aplicare a cererii de propuneri 2010 „Programul de sănătate publică”. S-au primit 177 de propuneri. Dintre acestea, 115 erau cereri de finanțare privind proiecte, 10 privind acțiuni comune, 25 privind granturi operaționale, iar 27 privind conferințe — Gestionarea unor contracte încheiate cu organizații internaționale, inclusiv derularea de proiecte transferate agenției de către DG SANCO — Lansarea cererilor de ofertă și atribuirea contractelor aferente în cadrul Programului de activitate 2010 al Programului de sănătate. S-au lansat nouă cereri de ofertă pentru DG SANCO — Organizarea unor reuniuni de experți. S-au organizat două ateliere pentru coordonatorii de proiecte. De două ori pe an, s-au organizat reuniuni cu punctele focale naționale. În cadrul Conferinței EUPHA (European Public Health Association – Asociația Europeană pentru Sănătate Publică), agenția a organizat, împreună cu DG SANCO, un atelier având ca temă valoarea adăugată europeană a proiectelor cofinanțate în domeniul sănătății publice. Obiectivul atelierului a fost să difuzeze concepte/idei-cheie care vor fi parte integrantă a viitoarelor cereri de propuneri. La începutul lunii decembrie, a avut loc, la Bruxelles, un atelier care a reunit grupul de experți al DG SANCO privind calitatea aerului interior, coordonatori de proiecte în materie de igienă a mediului și reprezentanți ai unor state membre, atelier organizat în colaborare cu DG SANCO și cu președinția belgiană. În decembrie 2010, a avut loc un atelier având ca temă informațiile care se obțin în cadrul proiectelor din domeniul sănătății publice cofinanțate de UE și care servesc în mod direct la elaborarea de politici la nivelul UE, precum și la nivel național, regional sau local 2.2. Programul de activitate al PPC — Cereri de propuneri. În 2010, s-au lansat 7 cereri de propuneri — Schimburi de funcționari (Directiva privind siguranța generală a produselor/cooperare în materie de protecție a consumatorului). Agenția a cofinanțat 22 de granturi, ceea ce a permis unor funcționari ai organismelor de implementare din LT, SI, FR, SK, AT, EE, DE, ES și CY să împărtășească experiențe și cunoștințe legate de punerea în aplicare a Directivei 2001/95/CE privind siguranța generală a produselor și a Regulamentului (CE) nr. 2006/2004 privind cooperarea în materie de protecție a consumatorului cu omologi din UK, DE, AT, CY, PT, SK, ES, IT, FR, BE și NL — Acțiuni comune (Directiva privind siguranța generală a produselor/cooperare în materie de protecție a consumatorului). Agenția a cofinanțat un proiect privind schimbul de bune practici între statele membre și implementarea acestora în statele membre, ceea ce a permis ameliorarea cooperării transfrontaliere și creșterea siguranței produselor de consum. Activitățile specifice legate de produse au cuprins supravegherea pieței cu privire la: imitațiile de produse alimentare atrăgătoare pentru copii, costumele de bal mascat pentru copii, proiectoarele cu laser, scările, precum și îmbrăcămintea și accesoriile vizibile — Granturi operaționale destinate unor organizații europene de protecție a consumatorilor. În cadrul cererii referitoare la granturi operaționale destinate unor organizații europene de protecție a consumatorilor și unor organizații de protecție a consumatorilor implicate în procesul de standardizare, agenția a semnat acorduri de grant în parteneriat cu BEUC (Bureau Européen des Unions de Consommateurs) și, respectiv, cu ANEC (Asociația Europeană pentru Coordonarea Reprezentării Consumatorilor în Standardizare) — Rețeaua ECC-Net. S-a lansat o cerere de propuneri privind contribuția financiară în favoarea centrelor europene pentru consumatori. Ca urmare a acestei cereri, agenția a semnat 28 de acorduri de grant — Cereri de ofertă. S-au lansat cereri de ofertă, precum și 4 cereri de servicii specifice — Agenda școlară Europa. Agenda Europa este o agendă școlară destinată elevilor de gimnaziu și concepută ca un instrument în care elevii își pot nota temele și alte informații legate de activitatea școlară. Mai multe direcții generale ale Comisiei, precum și alte instituții ale UE contribuie la elaborarea conținutului și la finanțare. În cursul anului 2010, un contract-cadru a fost atribuit și semnat cu Asociația „Generation Europe” în scopul dezvoltării, imprimării și distribuirii ediției 2011/2012 a Agendei Europa și a Ghidului profesorului. În calitate de responsabil cu gestiunea contractului-cadru, agenția a coordonat și a monitorizat implementarea acestui proiect: a aprobat 21 de contracte provenind de la diverse direcții generale ale Comisiei și de la Comitetul Economic și Social — DOLCETA. Dolceta este un instrument online de educație a consumatorului destinat cetățenilor din cele 27 de state membre. Cererea de ofertă pentru acest serviciu a fost lansată în 2010 — Studii privind piața de consum. S-au semnat trei contracte specifice în contextul contractului-cadru pentru studii privind piața de consum. De asemenea, s-a semnat un contract pentru efectuarea unui sondaj de monitorizare a pieței privind 51 de piețe de consum 2.3. Programul de activitate al BTSF — Monitorizarea contractelor transferate de DG SANCO privind proiecte atribuite în cadrul cererilor de ofertă 2007 și 2008 și contracte atribuite din cadrul cererii de ofertă 2009. În urma unui acord cu DG SANCO, s-a transferat agenției un ansamblu de șase contracte semnate în cadrul BTSF. Agenția a monitorizat programe definite în 7 noi contracte atribuite în urma cererii de ofertă lansate în 2009 — Lansarea cererii de ofertă 2010 și semnarea contractelor aferente. Buget disponibil pentru programele de formare – 13 320 000 de euro. S-au lansat 10 cereri de ofertă sau invitații de depunere a ofertelor 3. Producerea și difuzarea de informații cu privire la Programul de sănătate publică, la Programul de protecție a consumatorilor, la proiectele finanțate prin programul BTSF și la activitățile agenției executive în 2010